
	[bookmark: nev]KOVÁCS ÁGNES
Gépészmérnöki MSc
MSc, 1. félév
Budapesti Műszaki és Gazdaságtudományi Egyetem
Gépészmérnöki Kar
	






Témavezetők:
	Dr. Ronkay Ferenc György
egyetemi docens, BME GÉK

	Király Anett
doktorandusz, BME GÉK




Anyag és technológia fejlesztés üzemanyagcellák bipoláris lemezéhez

Az irodalom áttekintése után, egy a mai világban nagyon kutatott anyag, a grafén a hatását vizsgáltam a polipropilén elektromos vezetőképességére. Ehhez próbatesteket gyártottam belső keverő és présgép segítségével. Ezután a próbatesteket mechanikai vizsgálatoknak vetettem alá és mértem a vezetőképességüket.
A vezetőképesség mérésből megállapítható, hogy a vezetőképesség nőtt a töltőanyag mennyiségének növelésével. A mechanikai vizsgálatokból pedig látható, hogy a lemezek szakítószilárdsága nőtt és ridegebbek lettek.
Második lépésben vizsgáltam a gyártási technológia hatását a vezetőképességre, ehhez töltőanyagban dúsabb keverékeket használtam. A mérési eredményekből megállapítható, hogy a préseléssel készült próbatesteknek magasabb a vezetőképessége, mint a préseléssel készülteké.
Harmadik lépésben a lemezvastagság hatását vizsgáltam a vezetőképességre, ehhez különböző vastagságú lemezeket gyártottam fröccsöntéssel. A vezetőképesség a 3,5 mm vastag lemeznél volt a legmagasabb, ez a fröccsöntésnél kialakult töltőanyag orientációnak köszönhető, amit pásztázó elektronmikroszkóppal vizsgáltam meg.
A vizsgálatok eredményeként a préselt lapok vezetőképessége magasabb volt és a szerkezet is homogénebb lett, mint a fröccsöntéssel előállítottaké, ezért a további kutatáshoz egy présszerszámot terveztem, amivel újabb próbatesteket lehet előállítani.



